《十三夜玩月》
明代·郑善夫

粤南秋色复欲暮，城东闭门岁载阴。清霜上鬓岂春事，明月在天关客心。

水昏鱼龙已浩荡，木落桑梓亦萧森。杜老中年更愁思，猿啼来往巴渝深。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。